Аймгийн ИТХ-ын Тэргүүлэгчдийн

2017 оны 04 –р сарын 06-ны өдрийн

\_\_\_\_\_\_ дугаар тогтоолын хавсралт

**ХӨДӨЛМӨРИЙН АЮУЛГҮЙ БАЙДАЛ, ЭРҮҮЛ АХУЙН ОРЧНЫГ**

**САЙЖРУУЛАХ АЙМГИЙН ХӨТӨЛБӨР**

**Нэг: Нийтлэг үндэслэл, хэрэгцээ шаардлага**

**1.1 ХАБЭА-н өнөөгийн нөхцөл байдал, тулгамдсан асуудал**

**1.** Төв аймгийн эдийн засагт уул уурхай, барилга, зам тээвэр, эрчим хүч зэрэг эрсдэлтэй, үйлдвэрлэлийн осол, мэргэжлээс шалтгаалсан өвчлөлийн түвшин өндөртэй салбарын үйл ажиллагаа идэвхтэй хөгжиж байна.



Мөн түүнчлэн тасралтгүй өсөн нэмэгдэж байгаа өрхийн аж ахуй, жижиг, дунд үйлдвэр эрхлэгчдийн үйл ажиллагааны онцлогт нийцүүлэн хөдөлмөрийн аюулгүй байдал, эрүүл ахуйн стандарт, журам, дүрэм, технологийн горимыг сахиулан мөрдүүлж ажиллах шаардлагатай байна.

Аж ахуйн нэгж, байгууллага хөдөлмөрийн аюулгүй байдал, эрүүл ахуйн стандарт, хууль, журмыг хангалтгүй хэрэгжүүлж байгаагаас үйлдвэрлэлийн осол, мэргэжлээс шалтгаалсан өвчний тохиолдол тогтвортой буурахгүй, ажиллагсдын амь нас, эрүүл мэнд хохирох явдал гарсаар байна.

Тухайлбал, Төв аймагт 2012-2016 онд үйлдвэрлэлийн осол 52 бүртгэгдсэнээс хөдөлмөрийн чадвараа түр алдсан 38, хөдөлмөрийн чадвараа бүрэн алдсан 7, нас барсан 7 хүн бүртгэгдэж, үйлдвэрлэлийн осол, мэргэжлээс шалтгаалсан өвчний даатгалын сангаас **1’066’018’771** төгрөгийг үйлдвэрлэлийн ослын тэтгэвэр, тэтгэмжид зарцуулсан байна. Төв аймгийн хэмжээнд ХАБЭМСудлалын төвийн МШӨвчний мэдээллийн санд 34 иргэн бүртгэлтэй бөгөөд 2016 онд тохиолдол шинээр бүртгэгдээгүй байна.

**2.** Сүүлийн таван жилд үйлдвэрлэлийн ослын улмаас тэтгэмж авсан даатгуулагчдын 55% нь уул уурхай, барилга, зам тээвэр, эрчим хүчний салбарт гарч, ослын шалтгаанд тээврийн хэрэгсэл, үйлдвэрлэлийн тоног төхөөрөмжийн эвдрэл гэмтэл, болгоомжгүй үйлдэл зонхилж байна.

Үүнээс үзэхэд эдгээр салбарт ажиллагсад үйлдвэрлэлийн осол, мэргэжлээс шалтгаалсан өвчинд өртөх магадлал бусад салбарт ажиллагсдаас харьцангуй өндөр байна.

Түүнчлэн ашигт малтмалын ордуудыг ашиглах, дэд бүтцийн томоохон төслийг хэрэгжүүлэхтэй холбоотой уул уурхай, барилга, зам тээвэр, эрчим хүчний салбарт шинэ техник, технологи нэвтрэх, хөдөлмөрийн шинж чанар өөрчлөгдөх зэрэг байдлаас үйлдвэрлэлийн осол, мэргэжлээс шалтгаалсан өвчний гаралтад нөлөөлөхүйц эрсдэлтэй хүчин зүйлс нэмэгдэх төлөв хандлага ажиглагдаж байна.

**3.** Эрсдэл өндөртэй салбараас гадна төрийн байгууллага /эрүүл мэнд, боловсрол г.м/ -д үйлдвэрлэлийн осол бүртгэгдсээр байна.

**4.** ХАБЭА-н эрх зүйн орчин:

Монгол Улсын үндсэн хууль, Хөдөлмөрийн тухай хууль, ХАБЭА-н тухай хууль, Хөдөлмөрийн аюулгүй ажиллагаа, эрүүл ахуй, үйлдвэрлэлийн орчны тухай Олон улсын хөдөлмөрийн байгууллагын 155-р конвенци, ХАБЭА-н орчныг сайжруулах үндэсний хөтөлбөрүүд болон ЗГ-ын тогтоол, дүрэм, журам, салбарын сайдын тушаал зэрэг эрх зүйн баримт бичиг гарсан хэдий ч тэдгээрийн хэрэгжилтийг нь хянах, хуулийг сурталчилах, хамтран ажиллах үйл явц хангалтгүй байна. Тухайлбал, Хөдөлмөрийн аюулгүй байдал, эрүүл ахуйн тухай хуулийн төсвийн байгууллага тухайн жилийн батлагдсан төсвийн 0.5 хувиас, аж ахуйн нэгж, байгууллага эрсдэлийн түвшингээс хамааран үйлдвэрлэл үйлчилгээний зардлын 1,5 хувиас доошгүй хэмжээний хөрөнгийг хөдөлмөрийн аюулгүй байдал, эрүүл ахуйн болон үйлдвэрлэлийн осол, хурц хордлого, мэргэжлээс шалтгаалсан өвчнөөс урьдчилан сэргийлэх арга хэмжээнд тус тус зарцуулах заалтын хэрэгжилт хангалтгүй байгаа болно.

Иймд ХАБЭА-н чиглэлээрх хууль тогтоомжийг хэрэгжүүлэхэд олон талын оролцоог хангаж, бүх шатны Засаг дарга, ажил олгогч, ажилтны эрх үүрэг, хариуцлагыг сайжруулахын зэрэгцээ МСҮТөв, мэргэшсэн сургагч багш нараар дамжуулан ажлын байран дээрх сургалтуудыг үе шаттайгаар зохион байгуулж, хөдөлмөрийн сахилга батыг чанд сахиулж, иргэдийн хандлагыг өөрчлөх шаардлагатай хэрэгцээ байна.

**1.2 Хөтөлбөр боловсруулах шаардлага**

* МУ-ын үндсэн хууль”-ийн 10-р зүйлд монгол улсын иргэний эрх, эрх чөлөөг баталгаатай эдлүүлэх талаар

...Эрүүл, аюулгүй орчинд амьдрах, орчны бохирдол, байгалийн тэнцэл алдагдахаас хамгаалуулах эрхтэй”

....Ажил мэргэжлээ чөлөөтэй сонгох хөдөлмөрийн аятай нөхцлөөр хангуулах, цалин хөлс авах, амрах, хувийн аж ахуй эрхлэх эрхтэй. Хэнийг ч хууль бусаар албадан хөдөлмөрлүүлж болохгүй, ...

* ХАБЭА-н тухай хуулийн 5.1-д

“ХАБЭА-н талаарх төрийн бодлогын үндэс нь хөдөлмөр эрхэлж байгаа иргэн, ажилтны амь нас, эрүүл мэндийг бүх талаар хамгаалахад чиглэгдэнэ” гэж тусгагдсан байдаг.

Дээрх хуулиуд болон бусад холбогдох хуулиудын хэрэгжилтийг хангуулах, хүний эрүүл мэнд, хүрээлэн байгаа орчинд үзүүлэх ажлын байран дахь хүчин зүйлсийн сөрөг нөлөөллийг багасгах, түүнээс урьдчилан сэргийлэх удирдлага хяналт, мэдээллийн тогтолцоог бэхжүүлэх, энэ талаархи ойлголтыг нэмэгдүүлэхэд чиглэсэн багц арга хэмжээг авч хэрэгжүүлэх шаардлагатай байна.

**Хоёр: Хөтөлбөрийн зорилго, зарчим**

**2.1 Хөтөлбөрийн зорилго:**

Энэхүү хөтөлбөрийн зорилго нь хөдөлмөрийн аюулгүй байдал, эрүүл ахуйн стандарт, хууль эрх зүйн хэрэгжилтийг сайжруулж эрсдэлгүй, аюулгүй эрүүл ажлын байрны орчинг бүрдүүлэх, ажиллагсдад аюулгүй ажиллах зан үйл, соёлыг төлөвшүүлэх, хөдөлмөрийн аюулгүй байдал, эрүүл ахуйн удирдлагын тогтолцоо, чадавхийг бэхжүүлэх замаар иргэдийн эрүүл аюулгүй орчинд хөдөлмөрлөх эрхийг хангуулж, үйлдвэрлэлийн осол, мэргэжлээс шалтгаалсан өвчний тохиолдлыг бууруулахад оршино.

**2.2 Хөтөлбөрийг хэрэгжүүлэхэд баримтлах зарчим:**

Хөтөлбөрийг дор дурьдсан үндсэн зарчим дээр тулгуурлан хэрэгжүүлнэ.

* Урьдчилан сэргийлэх, соён гэгээрүүлэх
* Оролцоо, санаачилга, мэргэжлийн хандлагад тулгуурлах
* Нийгмийн хариуцлагатай хандах /*төр, ажил олгогч, ажилтан, иргэний эрх, үүрэг/*
* Нийгмийн түншлэлийг эрхэмлэх
* Ил тод байх
* Эрсдэл өндөртэй салбарт түлхүү анхаарах
* Салбар дундын үйл ажиллагааны уялдаа холбоог хангах

**Гурав. Хөтөлбөрийн зорилт, хэрэгжүүлэх арга хэмжээ**

***3.1. Хөдөлмөрийн аюулгүй байдал, эрүүл ахуйн хууль тогтоомжийг хэрэгжүүлэх үйл ажиллагааны хөтөлбөр, төлөвлөгөөг боловсруулах, сургалт, сурталчилгааг зохион байгуулах, зөвлөмж зөвлөгөө өгөх***

**Үр дүн:** Хөдөлмөрийн аюулгүй байдал, эрүүл ахуйн болон гамшиг ослоос урьдчилан сэргийлэх талаарх хууль тогтоомжийн хэрэгжилт сайжирч, ХАБЭА-н төсөв, төлөвлөгөөтэй ААНБайгууллагын тоо нэмэгдсэн байна.

**Хэрэгжүүлэх арга хэмжээ:**

* ХАБЭА-н тухай хууль, тогтоомжийг хэрэгжүүлэх үйл ажиллагааны хөтөлбөр, төлөвлөгөө, түүнд зарцуулах хөрөнгийг төлөвлөх
* Ажлын байран дээр хөдөлмөрийн аюулгүй байдал эрүүл ахуйн талаар сургалт зохион байгуулах санал, санаачилгыг дэмжих
* ХАБЭА-н мэргэшүүлэх сургалтанд аж ахуйн нэгж байгууллагын ажилтан, мэргэжилтнүүдийг хамруулах талаар төрийн болон ТББ, ААНэгжүүдтэй хамтран ажиллах

**3.2. *Үйлдвэрлэлийн осол, мэргэжлээс шалтгаалсан өвчнийг судлан бүртгэх, мэдээллийн санд оруулах, эрүүл мэндийн болон хөдөлмөрлөх чадварыг сэргээн засах үйлчилгээний хүртээмжийг нэмэгдүүлэх***

**Үр дүн:** Үйлдвэрлэлийн осол, мэргэжлээс шалтгаалсан өвчний улмаас хөдөлмөрийн чадвараа бүрэн болон хэсэгчлэн алдсан иргэдийн мэдээллийн санг бүрдүүлж, нөхөн сэргээх үйлчилгээг үзүүлсэн байна.

**Хэрэгжүүлэх арга хэмжээ:**

* Ажиллагсдыг эрүүл мэндийн урьдчилсан ба хугацаат үзлэгт тогтмол хамруулах ажлыг хэвшүүлж, мөрдөх гэх мэтээр эрүүл мэндийн хөтөлбөр хэрэгжүүлэх
* Үйлдвэрлэлийн осол, хурц хордлогыг судлан бүртгэх ажлыг тохиолдол гарсан тухай бүрт шуурхай зохион байгуулах, хөдөлмөрийн чадвараа алдсан иргэдэд хуулийн дагуу тэтгэмж өгөх асуудлыг шийдвэрлэх
* Үйлдвэрлэлийн осол, мэргэжлээс шалтгаалсан өвчний улмаас хөдөлмөрийн чадвараа бүрэн болон хэсэгчлэн алдсан иргэдэд эрүүл мэндийн болон хөдөлмөрлөх эрхийг нөхөн сэргээх үйлчилгээг үзүүлэх

**3.3. *Иргэдэд эрүүл, аюулгүй ажиллаж амьдрах, осол гэмтлээс урьдчилан сэргийлэх эерэг зан үйлийг бий болгох, соён гэгээрүүлэх ажлыг олон нийтийн мэдээллийн хэрэгслээр /ТВ, радио, сонин, сэтгүүл, цахим ертөнц г.м/ дамжуулах, сарын аян, үзүүлэх сургалт, туршлага солилцох үйл ажиллагааг зохион байгуулах***

**Үр дүн:** Хөдөлмөрийн аюулгүй байдал, эрүүл ахуйн талаарх олон нийтийн ойлголт, зан үйл, хандлага сайжирсан байна.

**Хэрэгжүүлэх арга хэмжээ:**

* Соён гэгээрүүлэх ажлыг олон нийтийн хэвлэл мэдээллийн хэрэгсэл, цахим суваг, тусгай нэвтрүүлэг, нийтлэлийн булан ажиллуулах замаар сурталчилж, шаардагдах хөрөнгийг байгууллагын төсөвт тусган хэрэгжүүлж байх
* Ажилчдад үйлдвэрлэлийн осол, мэргэжлээс шалтгаалсан өвчнөөс урьдчилан сэргийлэх дадал, заншил эзэмшүүлэх зорилгоор гарын авлага, ухуулга сурталчилгааны материалыг салбар, мэргэжлийн онцлогийг харгалзан гаргаж түгээх

**3.4*. Эрүүл-аюулгүй ажлын байрыг бий болгох чиглэлээр ажлын байранд сөргөөр нөлөөлж буй химийн болон бусад хүчин зүйлсийн нөлөөллийг багасгах, түүнээс урьдчилан сэргийлэх, ажиллагсдыг эрүүл аюулгүй орчинд ажиллах нөхцлөөр хангах***

**Үр дүн:** Ажлын байранд нөлөөлөх сөрөг хүчин зүйлийн нөлөөлөл багасч, ажлын байрны нөхцөл сайжирна.

**Хэрэгжүүлэх арга хэмжээ:**

* Ажиллагсдыг эрүүл аюулгүй ажлын байрны нөхцлөөр хангах, орчныг бүрдүүлэх

**3.5. *Хөдөлмөрийн аюулгүй байдал, эрүүл ахуйн талаарх хууль тогтоомжийн хэрэгжилтэд хяналт тавих, илэрсэн зөрчлийг арилгуулах***

**Үр дүн:** Хөдөлмөрийн аюулгүй байдал эрүүл ахуйн тухай хууль тогтоомжийн хэрэгжилт сайжирч, эрүүл аюулгүй ажлын байрны тоо нэмэгдсэн байна.

**Хэрэгжүүлэх арга хэмжээ:**

* Төрийн болон ТББ-уудтай хамтран хөдөлмөрийн аюулгүй байдал, эрүүл ахуйн талаарх хууль тогтоомжийн хэрэгжилтэд хяналт тавьж, илэрсэн зөрчлийг арилгуулах талаар хамтран ажиллах

**Дөрөв. Хөтөлбөрийг хэрэгжүүлэх хугацаа, удирдлага зохион байгуулалт**

4.1 Хөтөлбөрийг 2017-2020 онд 2 үе шаттайгаар 4 жилийн хугацаанд хэрэгжүүлнэ.

1-р үе шат нь 2017-2018 он

2-р үе шат нь 2019-2020 онд хэрэгжинэ.

Хөтөлбөрийг хэрэгжүүлэх үйл ажиллагааны төлөвлөгөөг 2 жил тутам гаргаж хэрэгжүүлэн, үр дүнг тооцон ажиллана

4.2 Удирдлага зохион байгуулалт:

* Хөтөлбөрийг хэрэгжүүлэх ажлыг аймаг, сумын ЗДТГазар аймгийн Хөдөлмөрийн аюулгүй байдал, эрүүл ахуйн салбар зөвлөлтэй хамтран мэргэжлийн удирдлага, арга зүйгээр хангаж, дэмжлэг үзүүлэх ажлыг холбогдох хэлтэс агентлагууд, ТББ-ууд хамтран зохион байгуулна.
* Хөтөлбөрийг хэрэгжүүлэх үүргийг аймгийн хэмжээнд үйл ажиллагаа явуулж байгаа бүх төрийн болон ТББ, ААНБайгууллага, иргэд хүлээнэ.

**Тав. Хөтөлбөрийн хамрах хүрээ, санхүүжилт**

5.1 Хөтөлбөрт аймгийн хэмжээнд үйл ажиллагаа явуулж байгаа өмчийн бүх хэлбэрийн ААНБайгууллага, ТББ, сургалтын төв, ажиллагсад, хувиараа болон өрхийн үйлдвэрлэл эрхлэгчид, малчид, тариаланчид, иргэд оролцоно.

5.2 Хөтөлбөрийн санхүүжилт дараах эх үүсвэрээс бүрдэнэ.

* Улсын болон орон нутгийн төсвийн хөрөнгө
* Үйлдвэрлэлийн осол, мэргэжлээс шалтгаалсан өвчний даатгалын сангаас энэ зориулалтаар гаргах хөрөнгө
* Олон улсын байгууллагаас энэ чиглэлээр хэрэгжүүлэх хөтөлбөр, төслийн санхүүжилт, зээл буцалтгүй тусламж
* Аж ахуйн нэгж, байгууллагын хөрөнгө
* Төрийн болон төрийн бус байгууллага, аж ахуйн нэгж, иргэдийн тусламж хандив

**Зургаа. Хөтөлбөрийн хяналт-шинжилгээ, үнэлгээ, тайлагналт**

6.1Хөтөлбөрийн хэрэгжилтэд хяналт, үнэлгээ хийх ажлыг аймгийн Засаг Даргын Тамгын газрын Хяналт шинжилгээ үнэлгээ, дотоод аудитын хэлтэс, явцын үнэлгээг Хөдөлмөр, халамжийн үйлчилгээний газар, Мэргэжлийн хяналтын газар, аймгийн Хөдөлмөрийн аюулгүй байдал, эрүүл ахуйн салбар зөвлөл хамтран хийх ба хөндлөнгийн үнэлгээг Иргэний нийгмийн төлөөлөл, ТББ-уудыг оролцуулан гүйцэтгэж болно.

6.2 Хөтөлбөрийн хэрэгжилтийн явцад хяналт тавьж, үе шат бүрийн гүйцэтгэлд мониторинг үнэлгээ хийж, үр дүнг Засаг даргын зөвлөлийн хурлаар хэлэлцүүлэн, Аймгийн иргэдийн Төлөөлөгчдийн Хурлын Тэргүүлэгчдэд тайлагнана.

6.3 ХАБЭАОСайжруулах аймгийн хөтөлбөрт тусгагдсан зорилтын хэрэгжилтийг хангах үйл ажиллагааны төлөвлөгөөг хэрэгжүүлэх үе шат бүрт үнэлгээ хийнэ.

6.4 Хөтөлбөрийн хяналт-шинжилгээ, үнэлгээнд ажилтны болон ажил олгогчийн төлөөллийн байгууллага, хөдөлмөрийн аюулгүй байдал, эрүүл ахуйн чиглэлээр үйл ажиллагаа явуулдаг төрийн бус байгууллагын төлөөллийг оролцуулна.

6.5 Хөтөлбөрийн хэрэгжилтийн явцын тайланг хагас, бүтэн жилээр гаргаж ХХҮГазарт ирүүлж байх, мэдээллээ байгууллагын цахим хуудас, олон нийтийн хэвлэл мэдээллийн хэрэгслээр ил тод, нээлттэй мэдээлж, сурталчилж ажиллахыг өмчийн бүх хэлбэрийн ААНБайгууллага бүр хэрэгжүүлнэ.

**Долоо. Хөтөлбөрийн шалгуур үзүүлэлт**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Шалгуур үзүүлэлт | Хэмжих нэгж | Чанарын үзүүлэлт  /2016/ | Хүрэх түвшин | | | |
| 2017 | 2018 | 2019 | 2020 |
| 1 | ХАБЭА-н тухай хуулийн 26 дугаар зүйлийн 26.2, 26.5 дахь заалтыг хэрэгжүүлсэн ААНБайгууллагын эзлэх хувь | Хувь | 63% | 65% | 70% | 75% | 80% |
| 2 | ХАБЭА-н ажилтан ажиллуулж байгаа ААНБайгууллага | Тоо | 38 | 45 | 50 | 55 | 60 |
| 3 | Мэргэжлийн байгууллагаар ажлын байрны хөдөлмөрийн нөхцлийн үнэлгээг хийлгүүлсэн ААНБайгууллага | Тоо | 36 | 38 | 40 | 42 | 44 |
| 4 | Эрүүл аюулгүй ажлын байрыг эрхэмлэгч байгууллагын эзлэх хувь нэмэгдсэн байх | Өссөн дүнгээр | 2 |  |  |  |  |
| 5 | Тухайн жилд гарсан үйлдвэрлэлийн ослыг мэдээлсэн хувь | Хувь | 90 | 92 | 94 | 96 | 98 |
| 6 | ХАБЭА-н мэргэшүүлэх сургалтын тоо, түүнд хамрагдсан хөдөлмөрийн аюулгүй байдал, эрүүл ахуйн ажилтны тоо | Сургалтын тоо /Хүний тоо | 4/134 | 5/140 | 6/150 | 7/160 | 8/170 |
| 7 | Эрүүл мэндийн урьдчилсан болон хугацаат үзлэгт хамрагдсан ААНБ | Тоо | 88 | 98 | 108 | 120 | 130 |

-------------oOo------------

ХӨДӨЛМӨРИЙН АЮУЛГҮЙ БАЙДАЛ ЭРҮҮЛ АХУЙН ОРЧНЫГ

САЙЖРУУЛАХ АЙМГИЙН ХӨТӨЛБӨРИЙГ 2017-2018 ОНД

ХЭРЭГЖҮҮЛЭХ ҮЙЛ АЖИЛЛАГААНЫ ТӨЛӨВЛӨГӨӨ

2017.04.06

|  |  |  |  |  |  |  |
| --- | --- | --- | --- | --- | --- | --- |
| № | | Хэрэгжүүлэх арга хэмжээ | Үйл ажиллагаа | Хариуцах ба хамтран ажиллах байгууллага | Хугацаа | Шалгуур үзүүлэлт |
| **ЗОРИЛТ-1. Хөдөлмөрийн аюулгүй байдал,эрүүл ахуйн хууль тогтоомжийг хэрэгжүүлэх үйл ажиллагааны хөтөлбөр, төлөвлөгөөг боловсруулах, сургалт сурталчилгааг зохион байгуулах, зөвлөмж зөвлөгөө өгөх** | | | | | | |
| 1 | | ХАБЭА-н тухай хууль тогтоомжийг хэрэгжүүлэх үйл ажиллагааны хөтөлбөр төлөвлөгөөг, түүнд зарцуулах хөрөнгийг төлөвлөх | * + 1. /Хөдөлмөрийн сайдын 2015 оны 6 дугаар сарын 22-ны өдрийн А/114-р тушаал / “Зөвлөл байгуулах, орон тооны ажилтан ажиллуулах норматив батлах тухай”-д заасны дагуу ХАБЭА-н зөвлөл, орон тооны ажилтнуудыг ажиллуулах, тэдгээрийн мэдээллийн санг бүрдүүлэх | Салбар зөвлөл, ААНБайгууллага, МХГазар | 2017 оны 2-р улиралд /баяжилтыг тухай бүр/ | ХАБЭА-н салбар зөвлөл, зөвлөл, орон тооны ажилтнуудын мэдээллийн сантай болсон байна. |
| * + 1. Эрүүл аюулгүй ажлын байрыг дэмжих чиглэлээр үйл ажиллагааны төлөвлөгөөтэй, шийдвэр гаргах үйл ажиллагаандаа хамт олны төлөөлөгчдийг оролцуулах ажлыг ажил олгогч байгууллагад нэвтрүүлэхэд хамтран ажиллах | Салбар зөвлөл, АОЭХолбоо, ҮЭХолбоо | 2017 оны 2-р улиралд | Байгууллагын дотоод журам, хамтын гэрээнд тусгасан байна. |
| * + 1. Онцгой байдлын үед /*гал түймэр, зуд, осол, голомтлон гарсан халдварт өвчин/* авран хамгаалах, анхны тусламжийн бэлэн байдлыг хангах арга хэмжээний төлөвлөгөөтэй байх, ажиллагсдыг сургаж бэлтгэх талаар сургалт зохион байгуулж, хамтран ажиллах | ОБГазар, Цагдаагийн газар, ААНБайгууллага | Жилдээ | Онцгой байдлын үед /*гал түймэр, зуд, осол, голомтлон гарсан халдварт өвчин/* авран хамгаалах, анхны тусламжийн бэлэн байдлыг хангах арга хэмжээний төлөвлөгөөтэй болж, ажиллагсдыг сургалтанд хамруулсан байна. |
| * + 1. ХАБЭА-н тухай хуульд заасны дагуу аюулгүй байдал, эрүүл ахуйн шаардлага, үйлдвэрлэлийн осол, мэргэжлээс шалтгаалсан өвчнөөс урьдчилан сэргийлэх арга хэмжээний зардлыг жил бүр орон нутгийн болоод холбогдох байгууллагын төсөвт тусгуулж, ХАБЭА-н үйл ажиллагаанд зарцуулж хэвшүүлэх | Салбар зөвлөл, ААНБайгууллага, МХГазар | 1,2-р улиралд | Орон нутгийн болоод тухайн байгууллагын жил бүрийн төсөвт тусгагдсан байна. |
| 2 | | Ажлын байран дээр хөдөлмөрийн аюулгүй байдал эрүүл ахуйн талаар сургалт зохион байгуулах санал,санаачилгыг дэмжих | 1.2.1. Аж ахуйн нэгж, байгууллагуудын нийтлэг мөрдөж буй дүрэм, журам, сануулсан тэмдэг, тэмдэглэгээ, анхааруулга, сэрэмжлүүлгийг хялбар, ойлгомжтой болгон түгээх, хяналт тавих | Салбар зөвлөл, ААНБайгууллага, МХГазар, Цагдаагийн газар | 1-3-р улиралд | Аж ахуйн нэгж, байгууллагуудын нийтлэг мөрдөж буй дүрэм, журам, сануулсан тэмдэг, тэмдэглэгээ, анхааруулга, сэрэмжлүүлгийг хялбар, ойлгомжтой болгон түгээсэн байна. |
| * + 1. Мэргэжлийн байгууллага, МСҮТөвүүдийг түшиглэн мэргэшсэн ХАБЭА-н мэргэжилтний багийг байгуулж, сурган, сумдад бүсчилсэн сургалтыг /ахуйн хэрэглээний гэх мэт /тэдгээр багаар дамжуулан зохион байгуулах | МСҮТ,  ХХҮГазар, ХАБЭА мэргэжилтнүүд | 2,4-р улиралд | ХАБЭА-н мэргэжилтний баг байгуулж, сургалтыг /ахуйн хэрэглээний г.м/ зохион байгуулсан байна. |
| * + 1. ХАА-н салбарт ажиллагсад болон хувиараа хөдөлмөр эрхлэгч, жижиг дунд үйлдвэрлэл эрхлэгчдэд хөдөлмөрийн аюулгүй байдал, эрүүл ахуйн талаарх мэдлэг олгох сургалт, сурталчилгааг явуулах, мэдээлэл хүргэх | Сумдын ЗДТГ-ын дэргэдэх ХАБЭА-н зөвлөл, ХХААГазар  ХАБ-ын мэргэшсэн баг, ОБГазар, МХГазар, ХХҮГазар | 2,3-р улиралд | ХАА-н салбарт ажиллагсад болон хувиараа хөдөлмөр эрхлэгч, жижиг дунд үйлдвэрлэл эрхлэгчдэд хөдөлмөрийн аюулгүй байдал, эрүүл ахуйн талаарх мэдлэг олгох сургалт, сурталчилгааг явуулсан байна. |
| 3 | | ХАБЭА-н мэргэшүүлэх сургалтанд аж ахуйн нэгж байгууллагын ажилтан, мэргэжилтнүүдийг хамруулах талаар төрийн болон ТББ, ААНэгжүүдтэй хамтран ажиллах | * + 1. Аж ахуйн нэгж, байгууллага, орон нутагт ХАБЭА-н тухай хууль, үйлдвэрлэлийн осол, мэргэжлээс шалтгаалсан өвчнөөс урьдчилан сэргийлэх сургалт, сурталчилгааг ХАБЭА-н мэргэжилтнүүдэд зохион байгуулах ажлыг ажил олгогч эздийн холбоо, үйлдвэрчний эвлэл болон мэргэшсэн сургалтын байгууллага, мэргэжилтэнтэй хамтран зохион байгуулах | Салбар зөвлөл, ААНБайгууллага, МХГазар, АОЭХ, ҮЭХ, Сургалтын баг | 2,3-р улиралд | ААНБайгууллагын ХАБЭА-н мэргэжилтнүүдэд сургалт зохион байгуулагдсан байна. |
| * + 1. Хөтөлбөрийг хэрэгжүүлэх салбар дундын байгууллагуудын уялдааг хангаж, эрсдэл өндөртэй салбарын ААНБайгууллагуудын ажилтнуудад чиглэсэн сургалтыг зохион байгуулах | МХГазар, МСҮТ, ХХҮГазар, ХАБЭА мэргэжилтнүүд,Сургалтын баг | 2,3,4-р улиралд | Эрсдэлийн түвшин өндөр салбарын ААНБайгууллагуудын ажилтнуудад сургалт зохион байгуулсан байна. |
| * + 1. Ажилчдад ХАБЭА-н тухай хууль тогтоомжийг сурталчилах, эрсдэлт зан үйлийг өөрчлөх, эрүүл зан үйлийг төлөвшүүлэх зэрэг ажлын байран дээрх сургалтыг зохион байгуулах | Салбар зөвлөл, зөвлөл,ААНБайгууллага, МХГазар, АОЭХ, ҮЭХ, Сургалтын баг | Жилдээ | ААНБайгууллагуудад ажлын байран дээрх сургалтууд зохион байгуулагдсан байна. |
| **ЗОРИЛТ-2. Үйлдвэрлэлийн осол, мэргэжлээс шалтгаалсан өвчнийг судлан бүртгэх, мэдээллийн санд оруулах, эрүүл мэндийн болон хөдөлмөрлөх чадварыг сэргээн засах үйлчилгээний хүртээмжийг нэмэгдүүлэх** | | | | | | |
| 1 | | Ажиллагсдыг эрүүл мэндийн урьдчилсан ба хугацаат үзлэгт тогтмол хамруулах ажлыг хэвшүүлж, мөрдөх гэх мэтээр эрүүл мэндийн хөтөлбөр хэрэгжүүлэх | * + 1. Эрүүл мэндийн сайдын 2014 оны 340-р тушаалын дагуу ажиллагсдыг эрүүл мэндийн урьдчилсан ба хугацаат үзлэгт тогтмол хамруулах, хугацаат үзлэгийн мөрөөр арга хэмжээг авч хэрэгжүүлэх | ХХҮГазар, МХГ, ЭМНДХ, ЭМГ,ААНБайгууллага бүр | 1,2-р улиралд | Эрүүл мэндийн урьдчилсан ба хугацаат үзлэгт хамрагдсан ААНБайгууллага, ажиллагсдын тоо нэмэгдсэн байна. |
| * + 1. Химийн хүчин зүйлстэй харьцдаг ажилтнуудыг биомониторинг /*шээс, цус, үс, амьсгал зэрэгт химийн бодис* / тодорхойлуулах шинжилгээнд хамруулах | ААНБ-ууд, МХГазар, ЭМГазар | Жилдээ | Шинжилгээнд хамрагдсан ААНБайгууллагын судалгаатай болсон байна. |
| * + 1. Шаардлагатай эм тариа, ариутгалын боолт материал бүхий эмийн сан, эмнэлэгийн анхан шатны тусламж үйлчилгээний цэгээр үйлчлүүлэх боломжоор хангах | ААБ-ууд, МХГазар, Салбар зөвлөл, зөвлөл | 1,2-р улиралд | Болзошгүй аюул, ослын үед анхны тусламж үзүүлэх боломж, нөхцөлөөр хангагдсан байна. |
| * + 1. Ажлын байранд эрүүл мэндийг дэмжих цогц бодлогын хүрээнд төлөвлөгөө боловсруулж хэрэгжүүлэх   */- Ахуйн байр, хооллох өрөө нь хөдөлмөрийн аюулгүй ажиллагаа, эрүүл ахуйн стандарт, ариун цэврийн шаардлагад нийцсэн байх, Стандартын шаардлагад нийцсэн ариун цэврийн өрөөтэй байх, Стандартын шаардлага хангасан хүрэлцээтэй халуу, хүйтэн усаар хангагдсан байх, Ариутгал, халдваргүйтэл тогтмол хийлгэдэг байх,*   * *Ажиллагсдад сүү, цагаан идээ, төрөл бүрийн ногоо жимс бүхий чанар сайтай “Эрүүл” хоол хүнсээр хөнгөлөлттэй үйлчилдэг, Хөдөлмөрийн аюултай, хортой нөхцөлд ажил үүрэг гүйцэтгэдэг ажилтныг хор саармагжуулах бодис, хүнсний бүтээгдэхүүн, хоолоор хангадаг байх гэх мэт*/ | ААНБ-ууд, МХГазар, ЭМГазар, | Жилдээ | Цогц бодлого бүхий төлөвлөгөөг хэрэгжүүлсэн байна. |
| 2 | | Үйлдвэрлэлийн осол, хурц хордлогыг судлан бүртгэх ажлыг тохиолдол гарсан тухай бүрд шуурхай зохион байгуулах, хөдөлмөрийн чадвараа алдсан иргэдэд хуулийн дагуу тэтгэмж өгөх асуудлыг шийдвэрлэх | 2.2.1. ААНБайгууллагуудад гарсан үйлдвэрлэлийн осол, мэргэжлээс шалтгаалсан өвчлөл, хөдөлмөрийн чадвар түр алдалтын судалгаа хийж, статистик мэдээллийн санг бүрдүүлэх, баяжуулах | МХГазар, ЭМНДХэлтэс | Жилдээ | ҮОМШӨвчний мэдээллийн сан бүрдсэн байна |
| 2.2.2. Эрүүл мэнд, боловсрол, ХХАА, зам барилга, үйлдвэр, худалдаа зэрэг салбарын аж ахуйн нэгж, байгууллагын ажлын байрны аюултай, хортой хүчин зүйлс, химийн хорт болон аюултай бодисын судалгаа, жагсаалтыг гаргаж, мэдээллийн сан бүрдүүлэн, улсын мэдээллийн нэгдсэн сантай сүлжээгээр холбогдон ажиллах арга хэмжээг авна. | МХГазар, ОБГазар, УБЦТС ХК | 2,4-р улиралд | Ажлын байрны аюултай, хортой хүчин зүйлийн талаарх мэдээллийн судалгаатай болсон байна. |
| 2.2.3. Үйлдвэрлэлийн осол, мэргэжлээс шалтгаалсан өвчний улмаас хөдөлмөрийн чадвараа бүрэн болон хэсэгчлэн алдсан иргэдийг бүртгэх, магадлах, тэтгэмж өгөх зэрэг асуудлыг чирэгдэлгүй, шуурхай шийдвэрлэх | ЭМНДХэлтэс, ЭХМКомисс | Жилдээ | ҮОМШӨ-ний улмаас хөдөлмөрийн чадвараа алдсан иргэдэд тэтгэвэр, тэтгэмж олгох асуудал шийдвэрлэгдсэн байна. |
| 3 | | Үйлдвэрлэлийн осол, мэргэжлээс шалтгаалсан өвчний улмаас хөдөлмөрийн чадвараа бүрэн болон хэсэгчлэн алдсан иргэдэд эрүүл мэндийн болон хөдөлмөрлөх эрхийг нөхөн сэргээх үйлчилгээг үзүүлэх | 2.3.1. “Хөгжлийн бэрхшээлтэй хүний эрхийн тухай хууль”-ийн дагуу тусгай хэрэгслийг олгох замаар эрүүл мэндийн нөхөн сэргээх үйлчилгээг үзүүлэх | ХХҮГазар, ЭМНДХэлтэс | Тухай бүр | ХБИргэд эрүүл мэндийн нөхөн сэргээх үйлчилгээг авсан байна. |
| 2.3.2. Шинээр мэргэжлийн ур чадвар эзэмшүүлэх замаар хөдөлмөрлөх эрхийг нь нөхөн сэргээх | ХХҮГазар, Сургалтын байгууллага, ААНБайгууллага | 2,3-р улиралд | ХБИргэд хөдөлмөр эрхлэлтийн үйлчилгээнд хамрагдсан байна. |
| 2.3.3. Үйлдвэрлэлийн осол, мэргэжлээс шалтгаалсан өвчинд өртсөн иргэдэд тухайн аж ахуй нэгж байгууллага өөрийн хөрөнгөөр нөхөн сэргээх эмчилгээ үйлчилгээг үзүүлэх, нөхөн сэргээх үйлчилгээний төвүүд болон сувилалд явуулах ажлын хүрээг өргөжүүлэх | ААНБайгууллага, ЭМГазар, МХГазар | Тухай бүр | Үйлдвэрлэлийн осол, мэргэжлээс шалтгаалсан өвчинд өртсөн иргэдэд тухайн аж ахуй нэгж байгууллага өөрийн хөрөнгөөр нөхөн сэргээх эмчилгээ үйлчилгээг үзүүлсэн байна. |
| **ЗОРИЛТ-3. Нийт иргэдэд эрүүл, аюулгүй ажиллаж амьдрах, осол гэмтлээс урьдчилан сэргийлэх эерэг зан үйлийг бий болгох, соён гэгээрүүлэх ажлыг олон нийтийн мэдээллийн хэрэгслээр */ТВ, радио, сонин, сэтгүүл, цахим ертөнц г.м/* дамжуулах, сарын аян, үзүүлэх сургалт, туршлага солилцох үйл ажиллагааг зохион байгуулах** | | | | | | |
| 1 | | Соён гэгээрүүлэх ажлыг олон нийтийн хэвлэл мэдээллийн хэрэгсэл, цахим суваг, тусгай нэвтрүүлэг, нийтлэлийн булан ажиллуулах замаар сурталчилж, шаардагдах хөрөнгийг байгууллагын төсөвт тусган хэрэгжүүлж байх | * + 1. Хэвлэл мэдээллийн хэрэгсэл, сонин сэтгүүлд тусгай нэвтрүүлэг, нийтлэлийн булан ажиллуулж, эрүүл аюулгүй ажиллаж амьдрах, осол гэмтлээс урьдчилан сэргийлэх зан үйлийг бий болгоход чиглэгдсэн соён гэгээрүүлэх ажлыг зохион байгуулах | Салбар зөвлөл, зөвлөл ААНБайгууллага, Сургалтын баг | 2,3,4 –р улиралд | ААНБайгууллагууд хэвлэл мэдээллийн байгууллагатай хамтран ажиллаж, нийтлэл нэвтрүүлгээр иргэдэд мэдээллийг хүргэсэн байна. |
| * + 1. Хүүхэд, өсвөр насныханд аюулгүй ажиллаж амьдрах арга барил, зан үйл соёлыг эзэмшүүлж, төвөвшүүлэх ажлыг ЕБС, МСҮТөвүүдтэй хамтран зохион байгуулах | Салбар зөвлөл, БСУГазар, ЕБСургууль, МСҮТөв | 2,3,4 улиралд | ЕБС, МСҮтөвүүдээр дамжуулан хүүхэд, өсвөр насныханд хандсан сургалтууд зохион байгуулагдсан байна. |
| * + 1. Аж ахуйн нэгж байгууллагын удирдлага, ХАБЭА-н ажилтан, иргэдэд чиглэсэн сургалт, семинар, ярилцлага, үзүүлэх сургууль, сарын аян зохион байгуулж, сурталчилсан байх | Салбар зөвлөл, ААНБайгууллага, МХГазар, Багийн ИНХурал | 2,3-р улиралд | Иргэдийн эрүүл аюулгүй ажиллаж амьдрах, осол гэмтлээс урьдчилан сэргийлэх эерэг зан үйл дээшилсэн байна. |
| * + 1. Сум, баг /өрх/, ААНБайгууллагуудын орчноо ногоон бүсжүүлэх талаар санаачилсан тодорхой ажлуудыг сурталчилах, зохион байгуулахыг дэмжих | ХХҮГазар, ААНБайгууллага, АОЭХолбоо, Сум, багийн ЗД, Хэвлэл мэдээллийн байгууллага | 2,3,4-р улиралд | Эрүүл аюулгүй ажиллаж, амьдрах нөхцөл сайжирсан байна. |
| 2 | | Ажилчдад үйлдвэрлэлийн осол, мэргэжлээс шалтгаалсан өвчнөөс урьдчилан сэргийлэх дадал, заншил эзэмшүүлэх, сөрөг хандлагыг арилгах зорилгоор хичээл, сургалтыг зохион байгуулах, гарын авлага, ухуулга сурталчилгааны материалыг салбар, мэргэжлийн онцлогийг харгалзан гаргаж түгээх | * + 1. Ажилчдын нийтлэг гаргадаг алдаа, зөрчил, түүний улмаас гарсан осол, өвчлөлийн үр дагаврыг харуулсан ухуулга, сурталчилгааны материалыг бэлтгэж, мэдээллээр хангах, хүргэх | МХГазар, Цагдаагийн газар,  ОБГазар, АОЭХолбоо, ААНБайгууллага | 1,2-р улиралд | Ухуулга сурталчилгааны гарын авлага материал хүрч, иргэдийн хандлага дээшилсэн байна. |
| * + 1. Үйлдвэрлэлийн горим, хөдөлмөрийн аюулгүй байдал эрүүл ахуйн дүрэм журмыг зөрчихгүй байхыг сануулсан тэмдэг тэмдэглэгээ, анхааруулга, сэрэмжлүүлгийг хэрэглүүлж төлөвшүүлэх | МХГазар, Цагдаагийн газар, ОБГазар, АОЭХолбоо, ААНБайгууллага | 2,3,4-р улиралд | Үйлдвэрлэлийн газарт аюул ослоос урьдчилан сэргийлэх тэмдэг, тэмдэглэгээ, анхааруулга, сануулгыг хэрэглэдэг болсон байна. |
| **ЗОРИЛТ-4. Эрүүл-аюулгүй ажлын байрыг бий болгох чиглэлээр ажлын байранд сөргөөр нөлөөлж буй химийн болон бусад хүчин зүйлсийн нөлөөллийг багасгах, түүнээс урьдчилан сэргийлэх, ажиллагсдыг эрүүл аюулгүй орчинд ажиллах нөхцлөөр хангах** | | | | | | |
| 1 | | Ажиллагсдыг эрүүл аюулгүй ажлын байрны нөхцлөөр хангах, орчныг бүрдүүлэх | 4.1.1. Аж, ахуйн нэгж байгууллагуудыг галын аюулаас урьдчилан сэргийлэх анхан шатны багаж хэрэгслийг МNS:5566-2005 стандартын дагуу байрлуулах талаар хамтран ажиллах | ОБГазар, ААНБайгууллагууд | 1, 2, 3-р улиралд | МNS:5566-2005 Стандартын шаардлага хангагдсан байна. |
| 4.1.2. Аж ахуй нэгж байгууллагуудыг гамшгаас хамгаалах, зарлан мэдээлэх дуут дохиотой болгох | ОБГазар, ААНБ-д | 2, 3-р улиралд | - Аж ахуй нэгж байгууллагууд гамшгаас хамгаалах, зарлан мэдээлэх дуут дохиотой болсон байна |
| 4.1.3. Ажлын байрны нөхцөлийн болон эрсдэлийн үнэлгээг заавал хийлгэж, эрсдэл өндөртэй ажлын байрны жагсаалт гарган, болзошгүй осол, гэмтлээс урьдчилан сэргийлэх арга хэмжээг үе шаттайгаар авах | ААНБ-д  МХГазар, ХХҮГазар | Тухай бүр | - Ажлын байрны нөхцөлийн болон эрсдэлийн үнэлгээ хийлгэсэн ААНБайгууллагуудад, болзошгүй осол, гэмтлээс урьдчилан сэргийлэх арга хэмжээ хийгдсэн |
| 4.1.4. Ажлын байрны аюултай, химийн хортой бүс болон тоног төхөөрөмжийн аюултай хэсгүүдэд анхааруулах тэмдэг, дохиолол, санамж тавих | ААНБайгууллагууд | Тухай бүр | Ажлын байрны аюултай бүсүүдэд анхааруулах тэмдэг, дохиолол, санамж тавигдсан байна |
| 4.1.5. Дасгал хөдөлгөөнөөр хичээллэх боломжоор хангагдсан чийрэгжүүлэлтийн өрөө, танхимтай болох | ААНБ-д | Жилдээ | Чийрэгжүүлэлтийн өрөө танхимтай болсон байна. |
| 4.1.6. Ажлын тусгай хувцас, хамгаалах хэрэгсэлтэй байх, тэдгээрийг угааж, цэвэрлэх, ариутгах боломжоор хангах /Эдэлгээний хугацаа, тухайн хувцас, хэрэгсэл шаардлага хангаж байгаа эсэхэд хяналт тавих/ | ААНБ-д, МХГазар | 1,2,3-р улиралд | Шаардлага хангасан ажлын тусгай хувцас, хамгаалах хэрэгслэлээр хангагдсан байна. |
| **ЗОРИЛТ-5. Хөдөлмөрийн аюулгүй байдал, эрүүл ахуйн талаархи хууль тогтоомжийн хэрэгжилтэнд хяналт тавих, илэрсэн зөрчлийг арилгуулах** | | | | | | |
| 1 | Төрийн болон ТББ-уудтай хамтран хөдөлмөрийн аюулгүй байдал, эрүүл ахуйн талаарх хууль тогтоомжийн хэрэгжилтэнд хяналт тавьж, илэрсэн зөрчлийг арилгуулах талаар хамтран ажиллах | | * + 1. Ажлын байрны хөдөлмөрийн нөхцөл, эрдсэлийн байдалд үнэлэлт өгч, аюул ослыг багасгах арга хэмжээг зохион байгуулах | Салбар зөвлөл, МХГазар | 2,3-р улиралд | Ажлын байрны аюул осол багассан байна |
| * + 1. Уул уурхай, мал аж ажуйг газар тариалан, жижиг, дунд үйлдэрлэл эрхлэгч болон бүх салбарын аж ахуй нэгж байгууллагуудад ХАБЭА-н хууль дүрэм журам зааврыг мөрдөж хэвшүүлэхэд чиглэгдсэн төлөвлөгөөт хяналт шалгалтыг зохион байгуулах | Салбар зөвлөл, МХГазар, Төрийн бус байгууллагууд | Жилдээ | Төлөвлөгөөт хяналт шалгалт зохион байгуулагдсан байна. |
| * + 1. Бичил уурхайд үйлдвэрлэлийн болон ХАБЭА-н стандарт мөрдүүлэх, хөдөлмөрийн нөхцлийг сайжруулахад чиглэсэн арга хэмжээ авах | МХГазар, ХХҮГазар, Сумдын ЗДТГазар | 2,3-р улиралд | Төлөвлөгөөт ажлууд зохион байгуулагдсан байна. |
| * + 1. Хөдөлмөрийн аюулгүй байдал эрүүл ахуйн болон үйлдвэрлэлийн осол, мэргэжлээс шалтгаалсан өвчнөөс урьдчилан сэргийлэх арга хэмжээнд зарцуулах зардлыг аж ахуйн нэгж, байгууллагын төсөвт тусгуулж, Хөдөлмөрийн аюулгүй байдал эрүүл ахуйн үйл ажиллагаанд зарцуулж хэвшсэн байдалд хамтран хяналт тавих | Салбар зөвлөл, МХГазар | 1,2,4-р улиралд | ХАБЭА-н болон ҮОМШӨвчнөөс урьдчилан сэргийлэх арга хэмжээнд зарцуулсан зардал, үр дүнд хяналт хийгдсэн байна |
| * + 1. Ажлын тусгай хувцас, хамгаалах хэрэгслийн эдэлгээний хугацаа, стандартын шаардлага хангаж байгаа эсэхэд хяналт тавих | Салбар зөвлөл, МХГазар | 2,3-р улиралд | Стандартын шаардлага хангасан ажлын тусгай хувцас, хамгаалах хэрэгсэл хэрэглэж байгаа эсэхэд хяналт тавигдсан байна. |
| * + 1. ХАБЭАОСайжруулах хөтөлбөр, хэрэгжүүлэх үйл ажиллагааны төлөвлөгөөг байгууллага бүр хэрэгжүүлж байгаа эсэхэд хяналт тавих | Салбар зөвлөл | Тухай бүр | ХАБЭАОСайжруулах хөтөлбөрийн хэрэгжилтэд хяналт тавигдсан байна. |